האספה הלאומית (צרפת)

האספה הלאומית (בצרפתית: Assemblée nationale) היא הבית התחתון של הפרלמנט הצרפתי (הבית העליון הוא הסנאט). באספה הלאומית חברים 577 נציגים הנבחרים בבחירות אזוריות. הנציגים נבחרים בכל אזור בשיטת בחירות של שני סיבובים. בראש האספה הלאומית עומד יו"ר האספה, בדרך כלל נציג המפלגה הגדולה ביותר, ולצדו סגנים הבאים מקשת המפלגות המיוצגות בבית. אורך קדנציה של האספה הלאומית הוא חמש שנים, אך לנשיא הרפובליקה הסמכות להורות על פיזור האספה ועריכת בחירות חדשות, ובלבד שלא עשה כן במהלך השנה הקודמת. האספה הלאומית מתכנסת ב"ארמון בורבון" ברובע השביעי שבלב פריז, על גדת הסן. חיילי משמר הרפובליקה מאבטחים את המבנה. מסורת שהחלה באספה הלאומית הראשונה בזמן המהפכה הצרפתית קובעת כי מפלגות השמאל הפוליטי יושבות לשמאלו של יו"ר האספה (מנקודת מבטו), בעוד מפלגות הימין יושבות לימינו. סדרי ישיבה אלה קיימים עד היום, כך שסידור המושבים באספה מייצג סמלית את מערך הקשת הפוליטית. בהשראת האספה הלאומית הצרפתית, אומצו המונחים "שמאל" ו"ימין" ברחבי העולם כמונחים המייצגים את המצע האידאולוגי של מפלגות ופוליטיקאים. ב-9 ביוני 2024, הודיע מקרון על פיזור האספה הלאומית ועריכת בחירות בזק ב-30 ביוני 2024, בעקבות הפסדה של מפלגתו רנסאנס בבחירות לפרלמנט האירופי למפלגתה של מארין לה פן. ראו גם האספה הלאומית בעת המהפכה הצרפתית הפרלמנט הצרפתי פוליטיקה של צרפת בתי מחוקקים לפי מדינה קישורים חיצוניים האספה הלאומית, ברשת החברתית פייסבוק האספה הלאומית, ברשת החברתית X (טוויטר) האספה הלאומית, ברשת החברתית אינסטגרם האספה הלאומית, ברשת החברתית LinkedIn אתר האינטרנט הרשמי של האספה הלאומית (בצרפתית) הערות שוליים